钦定古今图书集成/历象汇编/庶征典/第008卷 > 《历学会通》 > 《月凌犯五星篇第十五》
## 钦定古今图书集成/历象汇编/庶征典/第008卷 > 《历学会通》 > 《月凌犯五星篇第十五》

将有灾眚。月犯五星，犯岁，则饥荒而流落；乘之则相
死而拔城。月食岁星，乃将相侯王之戮死。岁星食月，
为君长女后之忧，征多盗贼，刑狱极繁。月凌岁侧，有
逐相，人臣贼主。岁入月中，月与火光相及，其宿国兵
将起；犯之则贵人出而有兵；啮之则其师破而败。北
火食月，则谗臣贵而后宫忧。月食火，则其地乱而白
衣会忧在宫中，非贼乃盗者，火顺行而入焉，人主恶
之，谗臣用事，因逆犯而入矣。月犯土，主后宫，下欲犯
上。土入月，有土功事，臣将贼主。月食土，其国之亡也，
以杀以伐。土食月，女主之凶也，有丧有黜。月犯金，强
侯作仇。金贯月，国有大兵。月食金，强国君忧，臣弑主其臣亦死。金入月，大人为乱，将军死，“臣谋不成。”月戴
金星，国有卒至之军旅。太白蚀月，臣有篡弑之祸心。
太阴犯水，为兵起，而上卿亡。水入月，中有水刑，而臣
叛主。水食于月，大水横流。月食于辰，女忧亡国。彗贯
月，则臣谋君。彗入月，则兵大起。流星冲月，大臣凶。奔
星入月，则君失地。